Ole Bulls plass (Bergen)

Ole Bulls plass er et byområde sentralt i Bergen, som er delt i Nedre Ole Bulls plass og Øvre Ole Bulls plass med enden av Torgallmenningen, Kong Olav Vs plass mellom disse. Området fikk navn etter fiolinisten og komponisten Ole Bornemann Bull (1810–80) i 1917. Stephan Sindings statue av Ole Bull og fossegrimen er plassert mot sør på området og ble avduket 17. mai 1901.

Her stod fra 1868 fontenen Vandkunsten som ble flyttet for å gi plass for Ole Bull. Området har flere statuer og beplantning.

Ole Bull-statuen falt ned i 1997 og ble sendt til Danmark for reparasjon og satt opp igjen i 1998. Hans Jacob Meyers skulptur, Liggende poet av en ung Laurie Grundt, avduket i 1958, er del av parken. Den blå stein montert, en 9 meter lang skulptur av Asbjørn Andresen er også del av dekorasjonen. Steinen var en gave til Bergen by fra Kavlifondet.

Referanser

Eksterne lenker 
 Bergen byleksikon: Ole Bulls plass

Plasser i Bergen
Ole Bull